#  Z á p i s n i c a

zo zasadnutia obecného zastupiteľstva v Boldogu, ktoré sa konalo dňa:10.12.2019 o 18.00 hod.v zasadacej miestnosti OcÚ Boldog.

Prítomní: pozri prezenčnú listinu

Program:

1. Otvorenie zasadnutia.
2. Kontrola uznesení.
3. Návrh rozpočtu obce na rok 2020.
4. Návrh VZN č.03/2019 o ustenovení miestneho poplatku za rozvoj.
5. Územný plán – ukončenie I.fázy.
6. Odpadové hospodárstvo.
7. Rôzne.
8. Schválenie uznesení.
9. Záver.
10. Vianočné posedenie.

 Rokovanie otvoril a viedol Bc.Peter Múčka starosta obce. Po privítaní poslancov

starosta skonštatoval, že je obecné zastupiteľstvo schopné uznášať sa. Určil overovateľov zápisnice: Mgr.Enikő Laczo Szakál a Tomáš Kögler. Zapisovateľka: Hajnalka Macsiczaová admin. prac. OcÚ. Program jednohlasne schválili. Na začiatku zasadnutia starosta obce doplnil l bod programu – Zmluva so Spoločným stavebným úradom Senec- poslanci doplnenie schválili.

Kontrola uznesení:

-Jesenná brigáda sa uskutočnila dňa: 26.10.2020 ako i veľkokapacitné kontajnery

v počte 5 ks boli rozložené na území obce a následne aj odvezené.

-stretnutie dôchodcov sa uskutočnilo dňa: 27.10.2019 v  miestnom kultúrnom dome

-07.12.2019 bolo stretnutie s Mikulášom ako i vianočné trhy v miestnom KD

-zimná údržba miestnych komunikácii bola uzavretá so spoločnosťou VPP Senec.

Správa nezávislého audítora – Hajnalka Macsiczaová admin. prac. OcÚ oboznámila zastupiteľstvo so správou nezávislého audítora z auditom ročnej účtovnej závierky za rok 2018. Poslanci brali správu na vedomie.

Návrh rozpočtu obce na rok 2020 - starosta obce predniesol návrh obecného rozpočtu na rok 2020, položkovito podrobne predniesol návrh s komentárom. Poslanci brali rozsiahlu správu na vedomie a jednohlasne schválili rozpočet obce na rok 2020.

Pani Elena Némethová hlavná kontrolórka obce podáva OZ stanovisko k návrhu rozpočtu obce na rok 2020. Poslanci brali stanovisko na vedomie a jednohlasne aj schválili.

Budú vypracované nové zásady odmeňovania pre poslancov OZ,kde bude presne zadefinované, že poslancom za 1 zasadnutie OZ prináleží 30 EUR. Bližšie a podrobnejšie to bude špecifikované v spomínaných „Zásadách..“

Návrh VZN č.03/2019 o ustenovení miestneho poplatku za rozvoj – na základe zákona č. 447/2015 Z.z. o miestnom poplatku za rozvoj, starosta obce navrhuje OZ aby stanovené poplatky ktoré už obec má zavedené zostali nezmenené. Obec je povinná zverejniť na svojej web stránke za predchádzajúci rok koľko bolo výnosov a nákladov z predmetnej dane. Poslanci jednohlasne schválili VZN č. 03/2019 o miestnom poplatku za rozvoj.

Návrh VZN č.02/2019 o dani z nehnuteľnosti za kalendárny rok 2020: Starosta navrhuje, v § 6 Oslobodenie dane,zníženie a úprava dane zmeniť podľa § 17 ods. 3 zák. č.582/2004 Z.z., že veková hranica občanov na poskytnutie daňovej úľavy na daň zo stavieb – stavby na bývanie je 65 rokov.

Obec Boldog poskytne 50 % daňovú úľavu na daň zo stavieb na bývanie vo vlastníctve občanov starších ako 65 rokov.

 Daňovníci ktorí nemajú trvalý pobyt v obci a sú majiteľmi nehnuteľnosti na území obce - daň zo stavieb- sa im navyšuje o 50% oproti základu dane.

 Obec Boldog oslobodzuje od dane zo stavieb stavbu budovy Materskej školy, ktorá je vo vlastníctve rímskokat. cirkvi. Daň nižšiu ako 3,35 EUR obec nebude vyrubovať ani vyberať /§ 20 ods. 3 z.582/2004/. Poslanci VZN č. 02/2019 jednohlasne schválili.

Územný plán – ukončenie I.fázy : Starosta obce informuje obecné zastupiteľstvo o ukončení I. fázy Územného plánu. Plánuje sa v mesici marec 2020 zvolať ohľadne ÚP verejné zhromaždenie občanov, presný čas sa ešte upresní.

Odpadové hospodárstvo: na základe zákona č.371/2015 Z.z. o **nakladaní s biologicky rozložiteľným komunálnym odpadom (BRKO), ktorý vzniká pri údržbe záhrad pri rodinných domoch obec je povinná zaviesť separovanie bioodadu a to v 240 l bionádobách v dvojtýždňovom odvoze. Separácia by sa mala**

**uskutočniť od 03/2020 do 10/2020.**

Rôzne:

-obecný časopis – starosta informuje zastupiteľstvo o pláne vydania obecného časopisu .

- starosta informuje zastupiteľstvo o Wifi 4EU a stým súvisiace drobné práce

-Elena Némethová hlavná kontrolórka obce podáva návrh plánu kontrolnej činnosti hlavnej kontrolórky na I. polrok 2020.Starosta obce poveruje hlavnú kontrolórku s vykonaním kontroly podľa plánu na I. polrok 2020. OZ schválilo plán kontrolnej činnosti.

- Zmluva o zriadení spoločného obecného úradu uzatvorená podľa § 20 a zákona č.369/1990 Zb. o obecnom zriadení. Predmetom činnosti spoločného úradu je zabezpečenie výkonu úloh štátnej správy zverených do pôsobnosti obce a účastníkom predmetnej Zmluvy ako stavebného úradu podľa zákona č.50/1976 Zb. o územnom plánovaní a stavebnom poriadku v znení neskorších predpisov.Poslanci jednohlasne schválili uzatvorenie novej zmluvy.

 U z n e s e n i a

 zo zasadnutia OZ, ktoré sa konalo dňa: 10.12.2019

Uznesenie č.58/2019

OZ

schvaľuje

program obecného zastupiteľstva, s doplnením 1 bodom.

Uznesenie č.59/2019

OZ

schvaľuje

Rozpočet obce na rok 2020 – poslanci jednohlasne schválili.

Obecné zastupiteľstvo bralo na vedomie správu z auditu účtovnej závierky za rok 2018. OZ berie na vedomie stanovisko návrhu obecného rozpočtu na rok 2020 hlavnej kontrolórky obce .

Uznesenie č.60/2019

OZ

schvaľuje

-Návrh VZN č.03/2019 poplatok za rozvoj – poslanci jednohlasne schválili.

-Návrh VZN č.02/2019 daň z nehnuteľnosti na kalendárny rok 2020 – poslanci jednohlasne schválili.

Uznesenie č.61/2019

OZ

berie na vedomie

Správu starostu o ukončení I.fázy ÚPN.

Uznesenie č.62/2019

OZ

berie na vedomie

odpadové hospodárstvo – správu o zavedení bionádob 240 l na území obce, 2 týždňový odvoz, možná realizácia od 03/2020 do 10/2020.

Uznesenie č.63/2019

OZ

berie na vedomie

správu starostu o pláne vydania obecného časopisu.

Uznesenie č.64/2019

OZ

berie na vedomie

správu starostu o Wifi4EU a s tým súvisiace drobné práce.

Uznesenie č.65/2019

OZ

schvaľuje

návrh plánu kontrolnej činnosti hlavnej kontrolórky na I.polrok 2020. Starosta obce povedruje hl.kontrolórku s vykonaním kontroly podľa plánu na I. polrok.

Uznesenie č.66/2019

OZ

schvaľuje

novú zmluvu so spoločným obecným úradom. Poslanci jednohlasne schválili.

Nakoľko boli všetky body programu vyčerpané, starosta sa poďakoval poslancom za účasť a ukončil rokovanie.

 Overovatelia:

 Mgr.Enikő Laczo Szakál

 Tomáš Kögler

Zapisovateľ: Hajnalka Macsiczaová

Starosta obce: Bc.Peter Múčka